האצטדיון הביתי
**אן.אה.סיי. ניימכן** (ראשי תיבות בהולנדית: **Nijmegen Eendracht Combinatie**, מילולית: קומבינציה איינדראכט ניימכן, הגייה: אֶן אֶה סֶיי), או בקיצור **NEC**, הוא מועדון כדורגל הולנדי מהעיר ניימכן שבהולנד, המשחק בליגת העל ההולנדית.

היסטוריה
--------

המועדון נוסד בשנת 1910 כתוצאה ממיזוג של המועדונים איינדראכט (1900) ו-NVV ניימכן (1908) ושיחק בליגה השנייה בהולנד עד עונת 1935/1936 שבסופה עלה בפעם הראשונה לליגה הראשונה בהולנד. המועדון שיחק בליגה הראשונה ברציפות עד עונת 1954/1955 שבסופה ירד לליגה השנייה ובהמשך ירד לליגה השלישית. המועדון שיחק בליגה השלישית מעונת 1956/1957 ועד עונת 1963/1964.

בעונת 1958/1959 הגיע לשמינית גמר הגביע ההולנדי והפסיד לקבוצת VV זברטמיר. בעונת 1962/1963 הגיע לחצי גמר הגביע והפסיד לקבוצת דן האג. בעונת 1963/1964 הגיע לשמינית גמר הגביע והפסיד לקבוצת RKVV וילהלמינה. בסוף העונה עלה מהליגה השלישית לליגה השנייה. המועדון שיחק 3 שנים בליגה השנייה ועלה לליגה הראשונה.

המועדון שיחק בליגה הראשונה מעונת 1967/1968 ועד עונת 1973/1974. בעונת 1967/1968 הגיע לשמינית גמר הגביע והפסיד לקבוצת גו אהד איגלס. בעונת 1968/1969 הגיע לרבע גמר הגביע והפסיד לקבוצת פיינורד. בעונות 1970/1971, 1971/1972 הגיע לחצי גמר ולרבע גמר הגביע והפסיד לקבוצת אייאקס אמסטרדם. בעונת 1972/1973 הגיע בפעם הראשונה לגמר הגביע ההולנדי והפסיד לקבוצת נאק ברדה. בעונת 1973/1974 הגיע לשמינית גמר הגביע והפסיד לקבוצת חרונינגן.

המועדון ירד לליגה השנייה, שיחק עונה אחת ועלה לליגה הראשונה. המועדון שיחק בליגה הראשונה מעונת 1975/1976 ועד עונת 1982/1983. בעונת 1979/1980 הגיע לשמינית גמר הגביע והפסיד לקבוצת רודה. בעונת 1981/1982 הגיע לרבע גמר הגביע והפסיד לקבוצת HFC הארלם. בעונת 1982/1983 הגיע בפעם השנייה לגמר הגביע והפסיד לקבוצת אייאקס אמסטרדם. בסוף העונה ירד לליגה השנייה.

עקב הגעתו של המועדון לגמר הגביע בעונת 1982/1983, השתתף בפעם הראשונה במפעלים האירופאיים במסגרת גביע אירופה למחזיקות גביע בעונת 1983/1984 כששיחק בליגה השנייה. בסיבוב הראשון ניצח את קבוצת בראן מנורווגיה. בשמינית הגמר הפסיד לקבוצת ברצלונה מספרד והודח מהטורניר. בעונה זו הגיע לרבע גמר הגביע והפסיד לקבוצת פיינורד.

מעונת 1984/1985 ועד עונת 1993/1994 שיחק לסירוגין בליגה השנייה ובליגה הראשונה. בעונת 1985/1986 הגיע לחצי גמר הגביע והפסיד לקבוצת אייאקס אמסטרדם. בעונות 1987/1988, 1989/1990 הגיע לשמינית גמר הגביע והפסיד לקבוצות וילם II ואמן בהתאמה. בעונת 1993/1994 הגיע בפעם השלישית לגמר הגביע והפסיד לקבוצת פיינורד. בסוף עונה זו עלה מהליגה השנייה לליגה הראשונה.

המועדון שיחק 20 שנים ברציפות בליגת העל ההולנדית מעונת 1994/1995 ועד עונת 2013/2014. בעונת 1994/1995 הגיע לשמינית גמר הגביע והפסיד לקבוצת אייאקס אמסטרדם. בעונות 1996/1997, 1997/1998 הגיע לשמינית גמר הגביע והפסיד לקבוצת הירנביין. בעונת 1999/2000 הגיע בפעם הרביעית לגמר הגביע והפסיד לקבוצת רודה.

בעונת 2000/2001 הגיע לשמינית גמר הגביע והפסיד לקבוצת פיינורד. בעונת 2002/2003 סיים את הליגה במקום החמישי, המקום הגבוה ביותר אליו הגיע המועדון בליגת העל והעפיל בפעם הראשונה לגביע אופ"א בעונת 2003/2004. המועדון הפסיד בסיבוב הראשון לקבוצת ויסלה קרקוב מפולין והודח מהטורניר. בעונה זו הגיע לרבע גמר הגביע והפסיד לקבוצת ספרטה רוטרדם.

בעונות 2005/2006, 2007/2008 הגיע לשמינית גמר הגביע והפסיד לקבוצות א.ז. אלקמאר וזוולה בהתאמה. בעונת 2007/2008 סיים את הליגה במקום השמיני והעפיל בפעם השנייה לגביע אופ"א בעונת 2008/2009. בסיבוב הראשון ניצח את קבוצת דינמו בוקרשט מרומניה והעפיל לשלב הבתים. בסיום שלב הבתים סיים במקום השלישי בבית אחרי הקבוצות אודינזה וטוטנהאם הוטספר והעפיל לשלב 32 האחרונות. בשלב 32 האחרונות הפסיד לקבוצת המבורג מגרמניה והודח מהטורניר.

בעונות 2008/2009, 2009/2010, 2011/2012 הגיע לרבע גמר הגביע והפסיד לקבוצות הירנביין, אייאקס אמסטרדם ופ.ס.וו. איינדהובן בהתאמה. בעונת 2013/2014 הגיע לחצי גמר הגביע והפסיד לקבוצת זוולה. בסוף העונה ירד לליגה השנייה.

במאי 2021 שב המועדון לליגה הבכירה לאחר שגבר בפלייאוף העלייה על נאק ברדה.

ב-26 בינואר 2024, עבר צ'רון שרי אל המועדון בהשאלה עד תום העונה.

סגל הקבוצה
----------

נכון ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | הולנדהולנד | שוער | יאספר סילסן  |
| 2 | צרפתצרפת | הגנה | בריאן פריירה  (בהשאלה מאוסר) |
| 3 | הולנדהולנד | הגנה | פיליפה סנדלר  |
| 4 | דנמרקדנמרק | הגנה | מתיאס רוס  (בהשאלה מגלאטסראיי) |
| 5 | הולנדהולנד | הגנה | יורי באס  (בהשאלה מאייאקס) |
| 6 | הולנדהולנד | קשר | מיס הודמייקרס  |
| 9 | סורינאםסורינאם | קשר | צ'רון שרי  (בהשאלה ממכבי חיפה) |
| 10 | הולנדהולנד | חלוץ | סונטיה הנסן  |
| 11 | ספרדספרד | קשר | רובר  (בהשאלה מריאל בטיס) |
| 12 | הולנדהולנד | חלוץ | באס דוסט  |
| 14 | נורווגיהנורווגיה | חלוץ | לארס אולדן לארסן  |
| 17 | הולנדהולנד | קשר | בראן נויטינק  |
| 18 | יפןיפן | חלוץ | קוקי אוגאווה  (בהשאלה מיוקוהמה) |

 |  | 

| מס' |  | עמדה | שם |
| --- | --- | --- | --- |
| 19 | הולנדהולנד | קשר | סיילה סו  |
| 20 | דנמרקדנמרק | קשר | לאסה שונה  (קפטן) |
| 22 | הולנדהולנד | שוער | רובין רופס  |
| 23 | יפןיפן | קשר | קודאי סאנו  |
| 24 | הולנדהולנד | הגנה | קלווין ורדונק  |
| 27 | לוקסמבורגלוקסמבורג | קשר | איבנדרו בורז'ס סאנצ'ס  (בהשאלה מבורוסיה מנשנגלדבאך) |
| 28 | הולנדהולנד | הגנה | ברט ואן רוי  |
| 29 | הולנדהולנד | קשר | קאס דה ויט  |
| 30 | הולנדהולנד | הגנה | דן מאס  |
| 31 | הולנדהולנד | שוער | ריק יאנסה  |
| 32 | הולנדהולנד | קשר | נילס רוסן  |
| 71 | הולנדהולנד | קשר | דירק פרופר  |

 |

הישגים
------

הגביע ההולנדי
* + סגנית (4): 1973, 1983, 1994, 2000

גביע אירופה למחזיקות גביע
* + שמינית גמר (1): 1984

שחקנים בולטים
-------------

* הונגריההונגריה גאבור באבוס
* הולנדהולנד וילפריד ברוקהויס
* הולנדהולנד חוס הידינק
* מקדוניהמקדוניה גיורגי חריסטוב
* הולנדהולנד יאספר סילסן
* הולנדהולנד אנטון ינסן
* הולנדהולנד יאן פיטרס
* הולנדהולנד פטריק פוטואיזן
* הולנדהולנד פיטר ויסגרהוף

קישורים חיצוניים
----------------

ויקישיתוף מדיה וקבצים בנושא **אן.אה.סיי. ניימכן** בוויקישיתוף
* אתר האינטרנט הרשמי של אן.אה.סיי. ניימכן
* אן.אה.סיי. ניימכן, ברשת החברתית פייסבוק

* אן.אה.סיי. ניימכן, ברשת החברתית אקס (טוויטר)

* אן.אה.סיי. ניימכן, ברשת החברתית אינסטגרם

* אן.אה.סיי. ניימכן, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| הולנדהולנד ליגת העל ההולנדית, עונת 2023/2024 |
| --- |
| 

|  |
| --- |
| אוטרכט • א.ז. אלקמאר • אייאקס • אלמיירה סיטי • אקסלסיור רוטרדם • גו אהד איגלס • הירנפיין • הראקלס אלמלו • ואלבייקויטסה ארנהם • זוולה • טוונטה • אן.אה.סיי. ניימכן • ספרטה רוטרדם • פולנדם • פורטונה סיטארד • פיינורד • פ.ס.וו. איינדהובן |

 |